ddrg/super_eurlex huggingface dataset:
KIRJALLINEN KYSYMYS E-1614/03 esittäjä(t): Chris Davies (ELDR) komissiolle. Kotitalouksien sähkölaitteiden energiankulutus.



Virallinen lehti nro 051 E , 26/02/2004 s. 0115 - 0116



KIRJALLINEN KYSYMYS E-1614/03 esittäjä(t): Chris Davies (ELDR) komissiolle (13. toukokuuta 2003) Aihe: Kotitalouksien sähkölaitteiden energiankulutus Komissio on varmaankin tietoinen Kansainvälisen energiajärjestön äskettäin toteuttaman tutkimuksen tuloksista, joissa todettiin, että teollisuusmaat voisivat vähentää energiankulutustaan 30 prosentilla vuoteen 2010 mennessä, jos kotitaloudet siirtyisivät käyttämään vähemmän energiaa kuluttavia sähkölaitteita. Tällä olisi merkittävä vaikutus myös kasvihuonepäästöjen vähentämiselle asetettujen tavoitteiden kannalta. Mitä suunnitelmia komissiolla on sähkölaitteiden energiankulutusta koskevien pakottavien standardien säätämiseksi ja energiamerkintöjä koskevien järjestelmien laajentamiseksi? Loyola de Palacion komission puolesta antama vastaus (10. kesäkuuta 2003) Komissio on tietoinen Kansainvälisen energiajärjestön (IEA) tutkimuksen tuloksista, joihin parlamentin jäsen viittaa. Komissio valmistelee parhaillaan ehdotusta kehysdirektiiviksi, jolla säädetään energiaa käyttävien tuotteiden ekologisen suunnittelun vaatimuksista. Ekologisen suunnittelun yksityiskohtaisiin vaatimuksiin kuuluvat erityisesti pakottavat säädökset tuotteiden energian kulutuksen standardeista (kaikki energialähteet luetaan mukaan). Direktiiviluonnoksessa määritellään energiatehon tasovaatimusten laatimisessa käytettävät menetelmät ja ne perustuvat kuluttajalle mahdollisimman edulliseen tuotteen elinkaariajatteluun. IEA lähestyi asiaa samasta näkökulmasta tutkimuksessaan. Komissio on käynnistänyt toimet kotitalouslaitteiden energiamerkintöjen muuttamisesta siten, että nykyisiä vaatimuksia korotettaisiin kylmälaitteiden (jääkaapit, pakastimet sekä niiden yhdistelmät) ja pesukoneiden energiamerkinnöissä. Toimet energiamerkinnän laajentamisesta vedenlämmittimiin ovat myös käynnissä.
KIRJALLINEN KYSYMYS E-2399/03 esittäjä(t): Elspeth Attwooll (ELDR) komissiolle. Mahdolliset EU-tuet sähkönjakeluverkkoliittymille.



Virallinen lehti nro 051 E , 26/02/2004 s. 0244 - 0245



KIRJALLINEN KYSYMYS E-2399/03 esittäjä(t): Elspeth Attwooll (ELDR) komissiolle (21. heinäkuuta 2003) Aihe: Mahdolliset EU-tuet sähkönjakeluverkkoliittymille Hiljattain tiedotettiin, että Walesissa sijaitsevassa pikkukylässä käytettiin tavoitteen 1 tukea useiden kotitalouksien liittämiseksi kansalliseen sähkönjakeluverkkoon. Voiko komissio vahvistaa, että tavoitteen 1 siirtymäkauden ohjelmaa voitaisiin soveltaa samankaltaiseen tarkoitukseen Skotlannin ylämailla ja saarilla? Voiko komissio myöskin ilmoittaa, onko muita EU-tukia, joilla voitaisiin edistää hankkeita, joiden tarkoituksena on liittää koteja, yrityksiä tai molempia kansalliseen sähkönjakeluverkkoon? Voiko komissio vastata samoihin kysymyksiin myös vedenjakelun osalta? Michel Barnier'n komission puolesta antama vastaus (22. elokuuta 2003) Highlands & Islands -alueen erityistä siirtymäohjelmaa koskevassa ohjelmakauden 20002006 yhtenäisessä ohjelma-asiakirjassa todetaan, että sähkön- ja vedenjakeluverkkojen rakentamista ja kunnostamista varten voidaan myöntää tukea Euroopan maatalouden ohjaus- ja tukirahaston ohjausosastosta. Yksi ohjelman toimenpiteistä koskee vedenjakeluverkkoa, ja siihen sisältyy jätehuolto, vedenjakelu ja jätevedenkäsittely sekä saastumisen valvonta. Toimenpiteen tavoitteena on parantaa vedenjakelua ja jätevedenkäsittelyä, mikä hyödyttää elinkeinoelämää ja tehostaa ympäristönsuojelua. Euroopan rakennerahastoista osarahoitettavat hankkeet valitsevat Highlands & Islands -alueen alueelliset kumppanit (HIPP).
KIRJALLINEN KYSYMYS E-1691/03 esittäjä(t): Jonas Sjöstedt (GUE/NGL) neuvostolle. Euroopan investointipankille maksettavat palkkiot Cotonoun sopimukseen liittyvän investointikehyksen hoitamisesta.



Virallinen lehti nro 051 E , 26/02/2004 s. 0126 - 0127



KIRJALLINEN KYSYMYS E-1691/03 esittäjä(t): Jonas Sjöstedt (GUE/NGL) neuvostolle (21. toukokuuta 2003) Aihe: Euroopan investointipankille maksettavat palkkiot Cotonoun sopimukseen liittyvän investointikehyksen hoitamisesta Neuvosto teki 8. huhtikuuta 2003 päätöksen Cotonoun sopimukseen liittyvän investointikehyksen hoitamisesta Euroopan investointipankille aiheutuvien kulujen korvaamisesta (2003/268/EY(1)). Päätöksen mukaan Euroopan investointipankki voi periä palkkioita enintään 10 prosenttia 2 200 miljoonasta eurosta viiden vuoden aikana. Neuvoston päätöksessä ei ole määräyksiä pankin vaatimien summien täsmällisyyden ja totuudenmukaisuuden tarkastamiseksi. Katsooko neuvosto, että Euroopan tilintarkastustuomioistuimen pitäisi suorittaa kyseiset tarkastukset? (1) EUVL L 99, 17.4.2003, s. 45. Vastaus (7. lokakuuta 2003) 1. Neuvoston 8. huhtikuuta 2003 tekemässä päätöksessä(1) määritellään yksityiskohtaisesti investointikehyksen hoitamisesta johtuvan maksun suuruus. Kyseisen päätöksen mukaan pankin on esitettävä jokaisena vuotena (30. kesäkuuta mennessä) tilinpäätös investointikehyskomitealle. Tilinpäätös käsittää tiedot edellisen vuoden aikana investointikehyksen hoitamisen yhteydessä toteutuneista kustannuksista sekä edunsaajilta perityistä palkkioista. Tilinpäätös on tarkastettava ennen sen toimittamista investointikehyskomitealle käsittelyä ja hyväksymistä varten. 2. Euroopan tilintarkastustuomioistuimella on investointikehyksen tarkastusoikeudet, jotka perustuvat sisäiseen sopimukseen, jossa määritellään pankin hoitaman investointikehyksen tarkastuksen ja vastuuvapauden myöntämisen pääperiaatteet. Siinä määrätään: - 32 artiklan 5 kohdassa, että investointikehyksen tarkastuksessa ja vastuuvapauden myöntämisessä noudatetaan pankin perussäännössä määrättyjä menettelyjä; ja - 32 artiklan 2 kohdassa, että edellytyksistä, joilla Euroopan tilintarkastustuomioistuin käyttää toimivaltaansa, säädetään varainhoitoasetuksessa. 27. maaliskuuta 2003 annetussa varainhoitoasetuksessa(2) säädetään 112 artiklassa ja 119 artiklan 2 kohdassa, että: - investointikehyksen tarkastuksessa ja vastuuvapauden myöntämisessä noudatetaan pankin perussäännössä määrättyjä, eli pankin tilintarkastuskomitean määräämiä, menettelyjä; - pankin sääntömääräiset elimet, eli pankin valtuusto, myöntää investointivälineelle vastuuvapauden tilintarkastuskomitean suosituksen pohjalta; - tätä tilintarkastustuomioistuimen suorittamaa tarkastusta koskevista yksityiskohtaisista säännöistä määrätään kolmikantasopimuksessa. 3. Euroopan tilintarkastustuomioistuin voisi halutessaan suorittaa tarkastuksen niiden maksujen asianmukaisuudesta, joita pankille maksetaan takaisinmaksuina riskipääomaoperaatioista ja peräkkäisten Lomé-sopimusten perusteella myönnetyistä erityislainoista tai takaisinmaksuina investointivälineestä. (1) EUVL L 99, 17.4.2003, s. 45. (2) EUVL L 83, 1.4.2003, s. 1.
KIRJALLINEN KYSYMYS E-1566/03 esittäjä(t): Béatrice Patrie (PSE) komissiolle. Kuudelle ranskalaiselle naudanliha-alan liitolle langetetut sakot.



Virallinen lehti nro 051 E , 26/02/2004 s. 0109 - 0110



KIRJALLINEN KYSYMYS E-1566/03 esittäjä(t): Béatrice Patrie (PSE) komissiolle (8. toukokuuta 2003) Aihe: Kuudelle ranskalaiselle naudanliha-alan liitolle langetetut sakot Komissio määräsi 2. huhtikuuta 2003, että kuuden ranskalaisen naudanliha-alan liiton on maksettava yhteensä 16,7 miljoonaa euroa sakkoja, koska ne ovat sopineet keskenään naudanlihan tuonnin keskeyttämisestä ja vähimmäishinnoista tietyille eläimille. Naudanlihan tuottajien tilanne on ollut äärimmäisen vaikea ns. hullun lehmän -taudin aiheuttaman kriisin jälkeen (kulutuksen ja tuotantohintojen romahdettua). Ranskassa tilannetta on pahentanut vielä se, että emolehmien osuus karjasta on maatiloilla hyvin suuri. Tässä tilanteessa hintojen vakauttamisjärjestelmän käyttöönottoa voidaan pitää perusteltuna. Komissio on itse tunnustanut erityisolosuhteet sekä poikkeuksellisen vaikean taloudellisen tilanteen, joka johti toteutettuihin toimiin. Aikooko komissio ottaa paremmin huomioon asiaan liittyvät ei-kaupalliset näkökohdat ja joko peruuttaa sakot kokonaan taikka tyytyä vain symbolisiin sakkoihin? Mario Montin komission puolesta antama vastaus (18. kesäkuuta 2003) Komissio pyytää arvoisaa parlamentin jäsentä tutustumaan vastaukseen, jonka komissio antoi Véronique Mathieun kirjalliseen kysymykseen P-1419/03(1). Komissio vakuuttaa olevansa täysin tietoinen siitä aivan erityisestä kriisitilanteesta, jossa naudanliha-ala on ollut. Tästä kertovat jo kaikki markkinoiden vakauttamiseksi hyväksytyt sääntelytoimenpiteet. Komissio on käyttänyt näihin toimenpiteisiin alan vakauttamiseksi yli puolitoista miljardia euroa. Lisäksi Ranskan valtiolle on annettu lupa myöntää yli 300 miljoonaa euroa suorina tukina kriisin koettelemille kasvattajille. Kaikki nämä olosuhteet otettiin huomioon tehtäessä kyseistä päätöstä 2. huhtikuuta 2003. Tässä tapauksessa komissio otti, arvoisan parlamentinjäsenen sanoja käyttääksemme, huomioon asiaan liittyvät ei-kaupalliset näkökohdat. Se sovelsi, täysin poikkeuksellisesti, erästä sakkojen laskennassa käytettävien suuntaviivojen(2) erityismääräystä pienentääkseen huomattavasti (60 prosenttia) sakkoa, joka muutoin olisi langetettu. Mitä tulee mahdollisuuteen päätöksen uudelleenharkinnasta, ei periaatteessa ole komission asia palata käsittelemään omia päätöksiään. Jos asianosaiset pitävät komission päätöstä tosiasiallisesti tai oikeudellisesti perusteettomana, ne voivat hakea muutosta Euroopan yhteisöjen ensimmäisen oikeusasteen tuomioistuimessa. Asianosaiset ovat sitä paitsi ilmoittaneet julkisesti käyttävänsä Euroopan yhteisön perustamissopimuksen tarjoamia oikeusturvakeinoja. (1) Katso sivu 86. (2) EYVL C 9, 14.1.1998.
KIRJALLINEN KYSYMYS E-0286/03 esittäjä(t): Carlos Coelho (PPE-DE) komissiolle. C & J Clark — Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen.



Virallinen lehti nro 011 E , 15/01/2004 s. 0075 - 0076



KIRJALLINEN KYSYMYS E-0286/03 esittäjä(t): Carlos Coelho (PPE-DE) komissiolle (7. helmikuuta 2003) Aihe: C & J Clark Fábrica de Calçado Lda. -yhtiön Castelo de Paivan kunnassa (Portugali) sijaitsevan kenkätehtaan sulkeminen Monikansallinen C & J Clark Fábrica de Calçado Lda. -yhtiö ilmoitti 10. tammikuuta 2003 Portugalissa, Castelo de Paivan kunnassa sijaitsevan tehtaansa sulkemisesta, minkä seurauksena tehtaan kaikki 588 työntekijää jäivät työttömiksi. Yhtiö itse perusteli sulkemispäätöstään kengän päällisten tuonnilla Intiasta ja Romaniasta, minkä tavoitteena on kilpailukykyisen hintarakenteen ylläpitäminen (yhtiön hallituksen 10. tammikuuta 2003 antama lehdistötiedote). Vuonna 1988 Castelo de Paivassa toimintansa aloittanut C & J Clark on saanut sekä valtion että yhteisön tukia. Toukokuussa 2000 yhtiö teki kunnan kanssa sopimuksen, jossa se lupasi ylläpitää toimintaansa vähintään vuoteen 2007 saakka, mistä vastineeksi yhtiö sai kunnalta merkittäviä julkisia investointeja. Castelo de Paiva on taloudellisesti erittäin haavoittuva kunta Portugalin sisäosissa ja siten yrityksen sulkemisella on vakavia taloudellisia ja sosiaalisia seurauksia. Ottaen huomioon, että sulkemispäätös on vastoin yritysten sosiaalisen vastuun periaatetta, pyytäisin komissiota vastaamaan seuraaviin kysymyksiin: - Mikä on Castelo de Paivan kunnassa sijaitsevalle C & J Clark Fábrica de Calçado Lda. -yritykselle myönnetyn yhteisön tuen määrä, ja mitkä olivat tuen myöntämispäivämäärät? - Millä ehdoilla yritys sai edellä mainittua yhteisön tukea? - Mikäli C & J Clark-yhtiö ei noudata yhteisön tuen saamiseen liittyviä velvoitteita, mitä komissio aikoo tehdä estääkseen Castelo de Paivan tehtaan sulkemisen sekä varmistaakseen töiden jatkumisen ja siten työpaikkojen säilymisen Castelo de Paivassa? - Mihin poliittisiin toimiin komissio aikoo ryhtyä ehkäistäkseen samankaltaisten, usein toistuvien tilanteiden syntymisen sekä lopulta rangaistakseen näitä yhtiöitä, jotka aloittavat toimintansa Euroopan unionin alueella saadakseen yhteisön tukia mutta jotka kyseisistä tuista saamansa edut erityisesti henkilöstöä koskevat hyödyt hyväksi käytettyään siirtävät toimintansa muualle? Anna Diamantopouloun komission puolesta antamayhteinen vastauskirjallisiin kysymyksiin E-0286/03, E-0287/03,E-0288/03, E-0289/03, E-0290/03, E-0301/03 ja E-0441/03 (12. maaliskuuta 2003) Arvoisien parlamentin jäsenten kannattaa tutustua vastaukseen, jonka komissio on antanut Regina Bastoksen kirjalliseen kysymykseen P-0089/03(1). (1) Katso sivu 67.
KIRJALLINEN KYSYMYS E-1198/03 esittäjä(t): Roberta Angelilli (UEN) komissiolle. Pesaron kunnan käyttämät vammaisurheiluohjelmasta myönnetyt varat.



Virallinen lehti nro 011 E , 15/01/2004 s. 0146 - 0146



KIRJALLINEN KYSYMYS E-1198/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Pesaron kunnan käyttämät vammaisurheiluohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pesaron kunta, tarvitsevat kipeästi unionin varoja urheilutoimintaan, joka edistää vammaisten sopeutumista yhteiskuntaan. Voisiko komissio näin ollen vastata seuraaviin kysymyksiin: 1. Onko Pesaron kunta esittänyt vammaisurheiluohjelmaa koskevia hankkeita? 2. Onko Pesaron kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 ja E-1203/03 (23. huhtikuuta 2003) Komissio tunnustaa, että vammaisten sopeuttaminen yhteiskuntaan urheilutoiminnan kautta on tärkeää, mutta sillä ei ole asiaan liittyvää erityisohjelmaa. Arvoisan parlamentin jäsenen mainitsemien Italian kuntien saaman Euroopan aluekehitysrahaston mahdollisen osarahoituksen osalta kysyjää kehoitetaan tutustumaan hänen kirjallisiin kysymyksiinsä E-0834/03(1), E-1118/03(2), E-1119/03(3), E-1124/03 ja E-1125/03(4) annettuihin komission vastauksiin. (1) EUVL C 280 E, 21.11.2003, s. 96. (2) Katso sivu 160. (3) EUVL C 268 E, 7.11.2003, s. 172. (4) EUVL C 280 E, 21.11.2003, s. 117.
KIRJALLINEN KYSYMYS E-1197/03 esittäjä(t): Roberta Angelilli (UEN) komissiolle. Perugian kunnan käyttämät vammaisurheiluohjelmasta myönnetyt varat.



Virallinen lehti nro 011 E , 15/01/2004 s. 0145 - 0146



KIRJALLINEN KYSYMYS E-1197/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Perugian kunnan käyttämät vammaisurheiluohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Perugian kunta, tarvitsevat kipeästi unionin varoja urheilutoimintaan, joka edistää vammaisten sopeutumista yhteiskuntaan. Voisiko komissio näin ollen vastata seuraaviin kysymyksiin: 1. Onko Perugian kunta esittänyt vammaisurheiluohjelmaa koskevia hankkeita? 2. Onko Perugian kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-0860/03, E-0885/03, E-1191/03, E-1192/03,E-1193/03, E-1194/03, E-1195/03, E-1196/03, E-1197/03, E-1198/03,E-1199/03, E-1200/03, E-1201/03, E-1202/03 ja E-1203/03 (23. huhtikuuta 2003) Komissio tunnustaa, että vammaisten sopeuttaminen yhteiskuntaan urheilutoiminnan kautta on tärkeää, mutta sillä ei ole asiaan liittyvää erityisohjelmaa. Arvoisan parlamentin jäsenen mainitsemien Italian kuntien saaman Euroopan aluekehitysrahaston mahdollisen osarahoituksen osalta kysyjää kehoitetaan tutustumaan hänen kirjallisiin kysymyksiinsä E-0834/03(1), E-1118/03(2), E-1119/03(3), E-1124/03 ja E-1125/03(4) annettuihin komission vastauksiin. (1) EUVL C 280 E, 21.11.2003, s. 96. (2) Katso sivu 160. (3) EUVL C 268 E, 7.11.2003, s. 172. (4) EUVL C 280 E, 21.11.2003, s. 117.
KIRJALLINEN KYSYMYS P-0433/03 esittäjä(t): Francesco Speroni (NI) komissiolle. Työntekijöiden vapaalle liikkumiselle ja taksiliikenteen kilpailulle aiheutetut esteet.



Virallinen lehti nro 011 E , 15/01/2004 s. 0087 - 0088



KIRJALLINEN KYSYMYS P-0433/03 esittäjä(t): Francesco Speroni (NI) komissiolle (12. helmikuuta 2003) Aihe: Työntekijöiden vapaalle liikkumiselle ja taksiliikenteen kilpailulle aiheutetut esteet Miksi pariisilainen hammaslääkäri voi tehdä työtä Milanossa, mutta pariisilainen taksikuski ei voi? Onko tämä työntekijöiden vapaata liikkuvuutta ja kilpailua koskevien säännösten mukaista? Anna Diamantopouloun komission puolesta antama vastaus (7. maaliskuuta 2003) EY:n perustamissopimuksen 39 artiklassa turvataan jäsenvaltioiden kansalaisuuden omaavien työntekijöiden oikeus liikkua vapaasti jäsenvaltioiden alueella. Itsenäisten ammatinharjoittajien sijoittautumisvapaudesta määrätään EY:n perustamissopimuksen 43 artiklassa. Artiklassa turvataan oikeus ryhtyä harjoittamaan ja harjoittaa itsenäistä ammattia sekä oikeus perustaa ja johtaa yrityksiä niillä edellytyksillä, jotka sijoittautumisvaltion lainsäädännön mukaan koskevat sen kansalaisia. Komissiolle ei esitetyn kysymyksen perusteella ole selvää, mitä arvoisa parlamentin jäsen tarkoittaa niillä vaikeuksilla, joita taksinkuljettajilla on etsiessään työtä toisesta jäsenvaltiosta. Jos parlamentin jäsenellä on esittää joitakin konkreettisia tapauksia, joissa yhteisön lainsäädäntöä ei ole noudatettu, häntä pyydetään lähettämään niitä koskevat tiedot komission tarkasteltaviksi.
KIRJALLINEN KYSYMYS E-1643/03 esittäjä(t): Stavros Xarchakos (PPE-DE) komissiolle. Valvontapalvelujen rakenne Kreikassa.



Virallinen lehti nro 011 E , 15/01/2004 s. 0204 - 0204



KIRJALLINEN KYSYMYS E-1643/03 esittäjä(t): Stavros Xarchakos (PPE-DE) komissiolle (16. toukokuuta 2003) Aihe: Valvontapalvelujen rakenne Kreikassa On yleisesti tiedossa, että asetuksella (EY) N:o 1260/1999(1) (21. heinäkuuta 1999) luotiin yhteisön kolmannen tukikehyksen hallinnointia, valvontaa ja varainhoidon valvontaa koskevat yleiset säännökset. Tämän asetuksen henki edellyttää yhteisön varojen tehokasta ja hyödyllistä hallinnointia. Jotta tätä yhteisön velvoitetta noudatetaan, jokaisen jäsenvaltion on luotava riippumaton elin, joka voi puuttua tilanteeseen ja korjata kaikki epäsäännöllisyydet ja joka pitää komission ajan tasalla. Kreikan toimivaltaisena viranomaisena ovat varainhoidon valvonnasta vastaava elin (EDEL) ja 51. ja 52. varainhoidon valvonnan osastot, jotka kuuluvat (kuten EDEL) Kreikan valtiovarainministeriöön ja joiden henkilöstö on pääasiassa hallintotyötekijöitä, eikä suinkaan erikoistuneita maatalousalan teknikkoja, insinöörejä ja ympäristöalan asiantuntijoita, jotka valvoisivat tehokkaammin ja luotettavammin. Voiko komissio toimittaa minulle 13. kesäkuuta 2001 päivätyt kirjeet, jotka Kreikan valtionvarainministeriö lähetti aluepolitiikasta vastaavalle komission pääosastolle sekä aluepolitiikan pääosaston Kreikan viranomaisille 14. elokuuta 2001 päivätyn kirjeen 107569, Valtiovarainministeriön vastauksen aluepolitiikan pääosaston asiakirjoihin G.3/EM/103141/2-4-2002 ja D(2002) 830233, ja aluepolitiikan pääosaston Joonianmeren saarten ja Epiruksen alueellisten toimintaohjelmien varainhoidon valvonnasta laatiman kertomuksen? (1) EYVL L 161, 26.6.1999, s. 1. Michel Barnier'n komission puolesta antama vastaus (23. kesäkuuta 2003) Arvoisan parlamentin jäsenen esittämä kysymys koskee asiakirjoihin tutustumista. Asiasta säädetään Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001(1). Komissio arvioi kysyjän pyyntöä edellä mainitussa asetuksessa säädettyä menettelyä noudattaen. (1) EYVL L 145, 31.5.2001.
KIRJALLINEN KYSYMYS E-0893/03 esittäjä(t): Roberta Angelilli (UEN) komissiolle. Hajautettua yhteistyötä koskevan ohjelman varojen käyttö Fiumicinon kunnassa.



Virallinen lehti nro 011 E , 15/01/2004 s. 0124 - 0125



KIRJALLINEN KYSYMYS E-0893/03 esittäjä(t): Roberta Angelilli (UEN) komissiolle (21. maaliskuuta 2003) Aihe: Hajautettua yhteistyötä koskevan ohjelman varojen käyttö Fiumicinon kunnassa Italian hallituksen valtiovarainministeriön valvontakomitea esitteli syyskuussa 2002 selonteon Euroopan unionin myöntämien varojen käytöstä. Kyseisestä tutkimuksesta ilmeni huolestuttavasti myös se hitaus ja tehottomuus, jolla jotkut aluehallinnot hankepäätöksensä tekevät. Myös Euroopan komissio on korostanut useaan otteeseen olevansa huolestunut yhteisön varojen puutteellisesta käytöstä kunnissa. Kun otetaan huomioon, että erityisesti joidenkin paikallishallintojen, kuten Fiumicinon kunnan, olisi ehdottoman tarpeellista käyttää yhteisön varoja tukeakseen yhteisön toimijoiden aloittamia kestävän kehityksen toimia ja aloitteita, voiko komissio vastata seuraaviin kysymyksiin: 1. Onko Fiumicinon kunta esittänyt hankkeita rahoitettaviksi hajautetun yhteistyön ohjelmasta? 2. Onko se saanut rahoitusta näitä hankkeita varten? 3. Onko kyseisiä varoja käytetty? Michel Barnier'n komission puolesta antamayhteinen vastauskirjallisiin kysymyksiin E-0831/03, E-0893/03, E-0991/03, E-0992/03,E-0993/03, E-0994/03, E-0995/03, E-0996/03, E-0997/03, E-0998/03,E-0999/03, E-1000/03, E-1001/03, E-1002/03 ja E-1003/03 (6. toukokuuta 2003) Tärkeimmät Euroopan unionin hajautetun yhteistyön ohjelmat osarahoitetaan yhtenäisten ohjelma-asiakirjojen tai Interreg-ohjelmien osana Euroopan aluekehitysrahastosta (EAKR). Tältä osin komissio kehottaa arvoisaa parlamentin jäsentä tutustumaan kirjallisiin kysymyksiin E-0834/03, E-1118/03, E-1119/03, E-1120/03, E-1121/03, E-1122/03, E-1123/03, E-1124/03 ja E-1125/03 annettuihin vastauksiin. Interreg-yhteistyöohjelmien yhteensovittamisesta kansallisella tasolla vastaa infrastruktuuri- ja liikenneministeriö.
KIRJALLINEN KYSYMYS E-1519/03 esittäjä(t): Juan Izquierdo Collado (PSE) komissiolle. Ennakot — Tavoitteen 2 tutkimushankkeet.



Virallinen lehti nro 011 E , 15/01/2004 s. 0188 - 0188



KIRJALLINEN KYSYMYS E-1519/03 esittäjä(t): Juan Izquierdo Collado (PSE) komissiolle (6. toukokuuta 2003) Aihe: Ennakot Tavoitteen 2 tutkimushankkeet Mikä on komission tulkinta asetuksen (EY) N:o 1260/1999(1) 32 artiklasta ja komission lopullinen kanta ennakkojen maksamisesta ja niiden ottamisesta mukaan N+2-säännön mukaiseen laskelmaan rakennerahastoista yhteisrahoitetuissa tutkimushankkeissa, jotka ovat osa tavoitteeseen 2 kuuluvaa tutkimuksen ja kehittämisen toimintaohjelmaa Espanjassa vuosina 2000, 2001, 2002 ja 2003? (1) EYVL L 161, 26.6.1999, s. 1. Michel Barnier'n komission puolesta antama vastaus (12. kesäkuuta 2003) Komissio pyytää parlamentin jäsentä tutustumaan samasta aiheesta tehtyyn kirjalliseen kysymykseen E-1376/03(1) annettuun vastaukseen Espanjan tavoitteen 1 osalta. Koska tavoitteen 2 mukaiset toimenpiteet on jaettu Espanjassa seitsemään yhtenäiseen ohjelma-asiakirjaan, sitä varten ei ole toisin kuin tavoitetta 1 varten laadittu useita alueita kattavaa tutkimuksen ja kehittämisen toimintaohjelmaa. EAKR yhteisrahoittaa tavoitteen 2 tutkimushankkeet osana kunkin yhtenäisen ohjelma-asiakirjan toimenpidettä 3.2. Ensimmäinen aikaraja n+2-säännön mahdolliseksi soveltamiseksi näihin ohjelma-asiakirjoihin on 31. joulukuuta 2003. (1) Katso sivu 178.